P. Hrušovský, podpredseda NR SR: (2001-10-18):
Pýtam sa, či sa do rozpravy chce prihlásiť niekto z pánov poslan-cov ústne. Pani poslankyňa Keltošová, pán poslanec Faič. Končím možnosť ďalších prihlášok do rozpravy ústne. Pani poslankyňa Kelto-šová. O. Keltošová, poslankyňa: Ďakujem za slovo. Vážený pán pred-sedajúci, vážený pán minister, vrátim sa len k jednému bodu prero-kovaného materiálu, t. j. k tvorbe nových pracovných miest. Ak si tento zákon kladie za prioritu alebo jednu z priorít tvorbu nových pracovných miest, mám obavu, že tvorba nových pracovných miest sa bude diať predovšetkým na úrovni štátnej správy, predovšetkým sa budú tvoriť nové pracovné miesta nových úradníkov. Pýtam sa pána ministra, či naozaj vážne myslí, že ministerstvo výstavby a regionálneho rozvoja potrebuje svoje detašované pracoviská. Keď bude mať národný monito-rovací výbor, keď bude mať implementačné agentúry, keď bude mať regionálne implementačné agentúry, načo potom aj v dôvodovej správe sa hovorí o tom, že prijatie navrhovaného zákona bude mať zvýšený dosah na štátny rozpočet vo výške 5 mil. Sk. Ide o mzdové náklady, výdavky na poistné, príspevok zamestnávateľa do poisťovní, Národného úradu práce v súvislosti s vytvorením regionálnych pracovísk minister-stva výstavby a regionálneho rozvoja. Ak hovoríme o tom, že špecializovaná štátna správa, povedzme, na úseku školstva, alebo aj na úseku sociálnych vecí nevznikne, pretože prenos kompetencií sme už urobili, nechápem, načo ministerstvo potrebuje mať ešte svoje detašované alebo regionálne pracoviská s dosahom na štátny rozpočet. Ďalší vplyv na štátny rozpočet budú mať implementačné agentúry pre regionálny rozvoj, to sú 3 mil. Sk. A teraz by som sa dostala k záveru, kde sa hovorí, že jedným z hlavných cieľov týchto dokumentov je rozvoj zamestnanosti, a preto prijatie zákona o podpore regionálneho rozvoja bude mať priaznivý dosah na tvorbu pracovných miest. Ja som vo výbore namietala a dostalo sa to aj do spoločnej správy, že v zložení národného monitorovacieho výboru napriek deklarácii o podpore tvorby nových pracovných miest mi chýbali zástupcovia verejnoprávnych inštitúcií. Pýtala som sa vášho pána štátneho tajom-níka, akým spôsobom je tento dokument koordinovaný s regionálnymi plánmi zamestnanosti na úrovni Národného úradu práce. Obávam sa, že materiál, ktorý dnes prerokúvame, nie je zosúladený ani s novými zákonmi o vyšších územných celkoch. Pretože tento váš návrh zákona, ako som bola informovaná, bol prijímaný v júli a kompetenčné zákony a ďalšie vykonávacie predpisy, ktoré súvisia s voľbami do VÚC, ako vieme, boli schvaľované v septembri. Ak hovoríme, že v § 15 ods. 2 treba doplniť medzi inštitúcie, ktoré budú zastúpené v národnom monitorovacom výbore, aj zástupcov verejnoprávnych inštitúcií, neodráža sa to v štatúte, ktorý navrhuje ministerstvo a schvaľuje vláda. Nehnevajte sa, pán minister, ale mala som možnosť pripravovať celý rad štatútov pre rôzne inštitúcie počas svojho pôsobenia na ministerstve a obávam sa, že tento národný monitorovací výbor, ktorý podľa svojho štatútu bude mať maximálne 50 členov a bude sa schádzať dvakrát do roka, bude jeden veľký moloch, pretože čím viacej ľudí, tým nižšia akcieschopnosť. Je síce pekné, že tu deklarujete, že bude mať maximálne 50 členov a jeho štruktúra bude vytvorená v zmysle princípu partnerstva a s vyváženou participáciou mužov a žien, ale zase v článku 11 tohto štatútu, ktorý je podľa mňa tým najdôležitejším vykonávacím predpisom, sa hovorí, že „výbor sa uznáša“ - prijímanie uznesení – „výbor sa uznáša nadpolovičným počtom hlasov prítomných členov výboru“. Ak tento výbor má mať, vážení kolegovia, nejakú vážnosť, tak ich tam bude prítomných desať, tak päť alebo šesť sa môže uzniesť? Ak ich tam bude  maximálne 50, ako hovoríme, tak by ste mali potom dať, že nadpolovičnou väčšinou sa prijímajú uznesenia všetkých členov. Alebo to potom máme len na okrasu a naozaj hovoríme o určitej formálnosti pri prijímaní celého tohto návrhu zákona. Takže navrhujem, pán minister, aby v súlade s pripomienkami gestorského výboru bolo do tohto štatútu zapracované, že tam budú aj zástupcovia nielen mimovládnych organizácií, ale aj verejnoprávnych inštitúcií a zároveň by som potom navrhla zmenu - samozrejme, nie je to v zmysle tohto prijímaného návrhu zákona, ale vy ste zodpovedný za návrh štatútu -, aby v článku 11 štatútu bolo, že výbor sa uznáša nadpolovičným počtom hlasov všetkých členov výboru. Ďakujem pekne. (Potlesk.)